text: [{"text_idx": "#000001", "text": "Ni\u0301ggjunda umfar i\u0301 FM-kappingini i\u0301 dart"}, {"text_idx": "#000002", "text": "Fleiri spennandi dystir kundu upplivast i\u0301 Mi\u00f0va\u0301gi leygardagin."}, {"text_idx": "#000003", "text": "9. umfar av FM-kappingunum i\u0301 einmansleiki og tvi\u0301mansleiki i\u0301 dart var leikt i\u0301 Mi\u00f0va\u0301gi leygardagin 16. september."}, {"text_idx": "#000004", "text": "51 menn og 5 kvinnur vo\u0301ru vi\u00f0 i\u0301 kappingini."}, {"text_idx": "#000005", "text": "Beinta Joensen og Birthe Sikivat hava vunni\u00f0 allar kappingar, sum hava veri\u00f0 higartil. Men hv\u00f8rgin av teimum var vi\u00f0 hesafer\u00f0 og ti\u0301 vo\u0301ru hinir ba\u0301\u00f0ar landsli\u00f0sleikararnir, Nadja Tro\u0301ndardo\u0301ttir og Joan Edv\u00f8r Jacobsen, grei\u00f0ir favorittar."}, {"text_idx": "#000007", "text": "Nadja kom a\u0301 odda 3-1 i\u0301 finaluni, men fekk so trupulleikar vi\u00f0 at seingja, og Joan Edv\u00f8r javna\u00f0i til 3-3. I\u0301 avger\u00f0andi settinum var Nadja to\u0301 kla\u0301rt tann betra, og vann finaluna 4-3."}, {"text_idx": "#000008", "text": "B-bo\u0301lkurin hja\u0301 monnum er fyri teir minni royndu sp\u00e6lararnar og teir, sum kanska ikki leggja so no\u0301gva orku i\u0301 venjingina. Her vo\u0301ru 37 luttakarar, by\u0301ttir i\u0301 8 bo\u0301lkar, har ein leikari var stykismettur i\u0301 hv\u00f8rjum bo\u0301lki. I\u0301 n\u00f8krum av bo\u0301lkunum vo\u0301ru u\u0301rslitini sum v\u00e6nta\u00f0, me\u00f0an ta\u00f0 i\u0301 \u00f8\u00f0rum bo\u0301lkum vo\u0301ru heilt ny\u0301ggir leikarar, sum gj\u00f8rdu um seg."}, {"text_idx": "#000009", "text": "Eitt nu\u0301 vunnu O\u0301lavur Jensen, i\u00f0 sp\u00e6ldi si\u0301na fyrstu kapping, og 12 a\u0301ra gamli Eli Heinesen si\u0301nar bo\u0301lkar."}, {"text_idx": "#000012", "text": "I\u0301 finaluni vo\u0301ru tey flestu settini sera t\u00f8tt, men Benny hev\u00f0i munin og vann 5-3."}, {"text_idx": "#000013", "text": "I\u0301 A-bo\u0301lknum eru teir royndu leikararnir, sum venja no\u0301gv og fy\u0301ra av teimum manna eini landsli\u00f0i\u00f0. Her vo\u0301ru 14 luttakarar, by\u0301ttir i\u0301 4 bo\u0301lkar, har tveir leikarar vo\u0301ru stykismettur i\u0301 hv\u00f8rjum bo\u0301lki."}, {"text_idx": "#000014", "text": "Ta\u00f0 vo\u0301ru eisini teir styrkismettu leikararnir, sum to\u0301ku fremstu pla\u0301ssini i\u0301 bo\u0301lkunum."}, {"text_idx": "#000015", "text": "I\u0301 1/8-finalunum gj\u00f8rdu flestu av teimum styrkismettu bart, me\u00f0an Allan vi\u00f0 R\u00e6tt ma\u0301tti heilt u\u0301t i\u0301 avger\u00f0andi sett fyri at basa Boga Arge og Marjus Hansen sna\u0301va\u00f0i mo\u0301ti Esmar Mikkelsen i\u0301 sera t\u00f8ttum dysti."}, {"text_idx": "#000017", "text": "Uni og Gunnar hittust i\u0301 a\u00f0rari ha\u0301lvfinaluri. Hesin dysturin gj\u00f8rdist onganti\u0301\u00f0 spennandi, ti\u0301 Uni leg\u00f0i seg a\u0301 odda 5-0 vi\u00f0 go\u0301\u00f0um steingingum og vann dystin 6-1. I\u0301 hinari ha\u0301lvfinaluni hittust Jan og Jan Erik. Teir vo\u0301ru styrkismettir 1 og 2 i\u0301 kappingini, og hetta gj\u00f8rdist eisini ein sera v\u00e6lsp\u00e6ldur dystur. Bara tvey av settunum vo\u0301ru oman fyri 18 pi\u0301lar, og ba\u0301\u00f0ir skora\u00f0u v\u00e6l (88 og 79 i\u0301 mi\u00f0al), men Jan var pu\u0301ra tryggur, ta\u0301 hann skuldi steingja, og vann dystin 6-2."}, {"text_idx": "#000018", "text": "Finalan var sostatt millum Jan McIntosh og Una A\u0301rting. Tveir go\u0301\u00f0ir sp\u00e6larar i\u0301 eini go\u0301\u00f0ari finalu. Bara try\u0301 av settunum vo\u0301ru omanfyri 18 pi\u0301lar. Uni kom a\u0301 odda 3-1, men so to\u0301k Jan yvir, og kom framm um 5-3. Si\u0301\u00f0stu fy\u0301ra settini fo\u0301ru \u00f8ll vi\u00f0 u\u0301tlegginum, og so vann Jan finaluna 7-5 vi\u00f0 einum mi\u00f0altali a\u0301 83, me\u00f0an Uni hev\u00f0i 79."}, {"text_idx": "#000019", "text": "Vert er at leggja aftrat, at so miki\u00f0 sum 23 180\u2019arar komu i\u0301 A-kappingini og fimm mans h\u00f8vdu sett undir 15 pi\u0301lar."}, {"text_idx": "#000020", "text": "I\u0301 a\u0301r vo\u0301ru 14 luttakarndi p\u00f8r, by\u0301tt i\u0301 4 bo\u0301lkar, har tvey p\u00f8r vo\u0301ru stykismett i\u0301 hv\u00f8rjum bo\u0301lki. Ta\u00f0 vo\u0301ru eisini teir styrkismettu leikararnir, sum to\u0301ku fremstu pla\u0301ssini i\u0301 bo\u0301lkunum, undantiki\u00f0 tann eina bo\u0301lkin, har Liss a\u0301 Fjallinum & Johannes Johannesen, fo\u0301ru avsta\u00f0 vi\u00f0 fyrsta pla\u0301ssinum og komu beinlei\u00f0is i\u0301 1/4- finaluna, saman vi\u00f0 Jan McIntosh & Una A\u0301rting."}, {"text_idx": "#000022", "text": "I\u0301 1/4-finalunum var als eingin spenningur, allir dystirnir enda\u00f0u 4-0. Bogi & Annfinn h\u00f8vdu ongan m\u00f8guleika mo\u0301ti Jan & Una og Liss & Johannes h\u00f8vdu heldur ongan m\u00f8guleika mo\u0301ti Ey\u00f0un Samuelsen & Samson Johansen."}, {"text_idx": "#000025", "text": "Sum oftast sp\u00e6ldi ein leikari i\u0301 hv\u00f8rjum pari \u00f8giliga v\u00e6l, me\u00f0an hin halta\u00f0i aftana\u0301, og so vi\u00f0hv\u00f8rt rigga\u00f0i ta\u00f0 hja\u0301 \u00f8llum fy\u0301ra. Settini vo\u0301ru javnt go\u0301\u00f0, \u00f8ll uttan eitt lo\u0301gu millum 17 og 21 pi\u0301lar. Jan Erik skara\u00f0i framu\u0301r hendan dystin vi\u00f0 einum mi\u00f0altali\u00f0 uppa\u0301 89 og first-nine uppa\u0301 95."}, {"text_idx": "#000026", "text": "I\u0301 flestu settunum h\u00f8vdu b\u00e6\u00f0i p\u00f8rini m\u00f8guleikan at steingja, so ta\u00f0 var drama allan vegin. I\u0301 si\u0301\u00f0sta settinum vo\u0301ru Jan & Uni langt frammanfyri, og h\u00f8vdu fleiri m\u00f8guleikar at steingja, a\u0301\u00f0renn ta\u00f0 eydna\u00f0ist Jan at steingja og tryggja ein 5-4 sigur. Jan Erik skara\u00f0i annars framu\u0301r hendan dystin vi\u00f0 einum mi\u00f0altali\u00f0 uppa\u0301 89 og first-nine uppa\u0301 95."}, {"text_idx": "#000027", "text": "Hetta var seinasta kappingin, a\u0301\u00f0renn landsli\u00f0ini hja\u0301 kvinnum og monnum fara til HM, sum ver\u00f0ur i\u0301 Esbjerg i\u0301 d\u00f8gunum 25. til 30. september. Har skulu tey kappast i\u0301 einmansleiki, tvi\u0301mansleiki og sum li\u00f0."}, {"text_idx": "#000036", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000038", "text": "KI\u0301 n\u00e6rri FM - botnstri\u0301\u00f0i\u00f0 uppaftur t\u00e6ttari"}, {"text_idx": "#000040", "text": "Brandur skora\u00f0i si\u0301tt fyrsta ma\u0301l fyri Fredrikstad"}]